Murgia

MurgiaEuskaltzaindia: Zuia toponimoa, Euskal Onomastikaren Datutegia. Arabako iparraldeko herri bat da, Zuiako kuadrillakoa. Zuiako udalerriko herririk handiena da, eta Murgian daude kokaturik udaletxea eta zerbitzu gehienak.

Murgia hiribildua izan zen. Historikoki, biztanleak bidearen alde bietan kokatuak izan dira Murgian. Gaur egun, ordea, bidea Domingo Sautu kalea da, eta herria asko hedatu da aldeetara. Goba ibaiak Gurutzeko auzoa (El Barrio) eta herrigunea bera bereizten ditu.

 Izena 
Euskarak inguru horretan izandako eragin sakonaren erakusgarri, gaztelaniaz ere herriaren izenak hiru silaba ditu eta i letra da azentu nagusia daramana.

Murgia izenaren bukaerako -a hori artikulua da. Beraz, Bizkaia izenaren antzera deklinatzekoa dugu: Murgia, Murgian, Murgiaren... baina Murgiko, Murgitik, Murgira...

 Mugakideak 
Iparraldean Sarria, ipar-ekialdean Zarate, hego-ekialdean Jugo, hego-mendebaldean Bitoriano eta mendebaldean Ametzaga mugakide ditu, denak Zuiako auzoak ere badirenak.

 Demografia 
Gasteiztik hurbil eta ondo komunikatuta egonik, XX. mendearen amaieran eta XXI. mendearen hasieran populazio hazkunde nabarmena izan zuen Murgiak.

 Ondasun nabarmenak 
Murgiak XIX. mendeko bukaeratik aurrera eraikitako etxe dotoreak biltzen ditu, herriaren prestigio historikoaren lekukoak direnak,

Erlijio-ondareari dagokionez, nabarmenak dira Karitateko Ahizpen komentua, Aita Pauldarrena eta Karmeldar Oinutsena.

Azkenik, aipatzekoa da Murgiko eztiaren museoa.

 Garraioa 
Araba Bus sareko eta lineek zerbitzua ematen diote herri honi:

Gainera, Eskualdeko Garraioa sareak linea bat ditu herrian:

 Argazki galeria 

 Murgiar ospetsuak 
 Luis Alaba Sautu (1890–1943), politikaria.
 Mikel Landa (1989–), txirrindularia.
 Unai Simón (1997–), futbolaria.

 Erreferentziak 

 Ikus, gainera 
 Araba
 Arabako udalerrien zerrenda
 Gasteiz eta Araba Erdialdeko eremu funtzionala
 Gorbeialdea

 Kanpo estekak 
 Murgia, Zuiako Udalaren webgune zaharrean.
 Murgia udalaren web orri berrian: https://web.archive.org/web/20230427193202/https://www.zuia.eus/Herriak/Murgia

Kategoria:Zuiako herriak